Leta 2014 in 2015 so aktivnosti vzdrževanja obsegale preventivno in korektivno vzdrževanje ter odpravljanje okvar vseh sistemov, struktur in sestavnih delov HFR, kot je opisano v letnem in dolgoročnem načrtu vzdrževanja. Te aktivnosti so bile opravljene, da se zagotovi varno in zanesljivo obratovanje HFR ter preprečijo nenačrtovane zaustavitve, ki jih povzroči nezadostno vzdrževanje. Uspešno so bile zaključene naslednje aktivnosti:

V poročevalnem obdobju (2014–2015) so bili letno usposabljanje operaterjev za 30 MW reaktorje in letne meritve fluksa opravljeni po načrtu.

Načrtovano je bilo, da bi HFR v letu 2015 obratoval 9 ciklov, z 271 načrtovanimi dnevi obratovanja ob polni zmogljivosti, vendar jih je bilo doseženih le 230. Glavni razlog za izgubljene dneve je bila odpoved cikla 2015–08 oktobra 2015. Ta cikel je bil izpuščen zaradi odstopanja v sistemski učinkovitosti regulacijskih palic. Inšpekcije in analize so pokazale, da se je ena izmed regulacijskih palic reaktorja, ki se uporablja za prilagajanje moči reaktorja, rahlo premikala zaradi vrzeli. Ta vrzel sicer na noben način ni vplivala na uporabnost regulacijske palice in varnost reaktorja, vendar je bil preventivno pripravljen nov postopek za montažo, začetek obratovanja in vzdrževanje/inšpekcijo regulacijskih palic, da se v prihodnosti preprečijo takšni primeri. To je bilo vključeno v varnostno analizo, ki sta jo ocenila odbor za varnost reaktorja in nizozemski jedrski regulator Autoriteit Nucleaire Veiligheid en Stralingsbescherming (ANVS). ANVS je izdal uradno izjavo, da ne ugovarja ponovnemu zagonu reaktorja. HFR je varno začel ponovno obratovati decembra 2015. V tesnem sodelovanju s strokovnjaki za zakovice in po tehničnem obisku reaktorja SAFARI v Južni Afriki (s podobno zasnovo regulacijskih palic) je bila sprejeta tudi odločitev, da se bo izboljšala še strukturna zasnova regulacijske palice. Nova zasnova bo omogočila uporabo drugačnih zakovic, da se bo izboljšala varnostna rezerva. Poleg tega bodo z uporabo drugačnega nosilnega materiala izboljšana tudi vodila za regulacijske palice. Te spremembe bodo uvedene v letih 2018 in 2019.

Po nepredvideni ustavitvi, ki je trajala štiri mesece, je HFR ponovno pričel obratovati februarja 2014. Cikel je predvideval 216 obratovalnih dni, načrtovane štiridnevne ustavitve reaktorja in daljše obdobje ustavitve oktobra in novembra 2014, ki je trajalo 65 dni. To ustreza dejanski 100-odstotni razpoložljivosti glede na prvotni načrt obratovanja. Nominalna moč v tem obdobju je bila 45 MW.

Lastnik HFR je Evropska skupnost za atomsko energijo (Euratom) (v zakupu za 99 let). Reaktor HFR upravlja skupina za jedrske raziskave in svetovanje (Nuclear Research and Consultancy Group – NRG), ki upravlja in vzdržuje obrat ter upravlja komercialne dejavnosti v zvezi z reaktorjem. Ima dovoljenje za obratovanje, ki ga je izdal nizozemski nacionalni regulativni organ KFD (Kernfysische Dienst). Kot za jedrske elektrarne so tudi za HFR predpisani desetletni redni varnostni pregledi, ki jih opravi NRG.

HFR se uporablja za komercialno proizvodnjo radioizotopov in je tudi izobraževalna ustanova za strokovnjake na doktorskem in postdoktorskem študiju, saj jim omogoča opravljanje raziskovalnih dejavnosti prek nacionalnih ali evropskih programov.

·raziskovalnim inštitutom omogočiti učinkovito rabo HFR na številnih področjih: izboljševanje varnosti jedrskih reaktorjev, zdravja, vključno z razvojem medicinskih izotopov, jedrske fuzije, temeljnih raziskav in usposabljanja ter ravnanja z odpadki, vključno z možnostjo preučevanja varnosti jedrskega goriva za reaktorske sisteme, ki so v interesu Evrope.

Svet je 13. novembra 2012 sprejel štiriletni (2012–15) dopolnilni raziskovalni program za reaktor z visokim fluksom (High Flux Reactor – HFR) , ki ga bo izvajalo Skupno raziskovalno središče (JRC) za obratovanje HFR v Pettnu na Nizozemskem. V skladu s členom 4 tega sklepa Sveta mora Komisija letno obveščati Evropski parlament in Svet tako, da predloži poročilo o izvajanju dopolnilnega raziskovalnega programa. Vmesno poročilo je že obravnavalo obdobje 2012–2013 , zato to končno poročilo obravnava preostalo obdobje 2014–2015.

·redno preizkušanje izpustov v zadrževalnem hramu (0,02 MPa nadpritiska za 24 ur), kar je ena izmed zahtev iz dovoljenja;

·inšpekcijski pregled delov primarnega sistema, pomembnih za varnost (reaktorska posoda, reducirni deli, spodnji čep in primarne cevi v objektu za primarno črpanje);

·čiščenje sekundarnega hladilnega sistema;

·pregled dizelskih agregatov za izredne razmere.

2. Raziskave in proizvodnja izotopov

2.1 Raziskave

V obdobju 2014–15 so se opravljale znanstvene dejavnosti na naslednjih področjih (mnoge so se še nadaljevale iz obdobja 2012–13):

·poskusi obsevanja jedrskega goriva s preučevanjem zmanjšanja radiotoksičnosti jedrskih odpadkov; tehnološka vprašanja na področju transmutacije manjšinskih aktinoidov (t.j. zmogljivost zadržanja cepitvenih produktov, brezprašni postopek, nabrekanje zaradi helija);

·jedrsko gorivo (npr. za visokotemperaturne reaktorje in reaktorje s solno raztopino) in kvalifikacija grafita za visokotemperaturne reaktorje;

·poskusi za preučevanje poslabšanja sestavnega materiala jedrskega reaktorja pri obsevanju (grafiti, vzorci jekel, ki se uporabljajo v reaktorjih, zvari itd.);

·tehnologija fuzijskih reaktorjev za analizo materialov med obsevanjem in po obsevanju, predvidenih za notranjo oblogo reaktorja ITER;

·standardizacija materialov (npr. metode nevtronske difrakcije za merjenje preostalih napetosti v debelih bimetalnih zvarih; meritve preostalih napetosti).

2.2 Proizvodnja izotopov

Na svetu je dnevno približno 25 000 bolnikov odvisnih od medicinskih radioizotopov, ki se v HFR v Pettnu proizvajajo za diagnozo in terapijo.

NRG te medicinske izotope dobavlja zlasti radiofarmacevtskim podjetjem. Izmed teh izotopov je molibden-99 daleč najpomembnejši. Je predpogoj za tehnecij-99m, ki je najpogosteje uporabljen medicinski izotop v slikanju, kar ustreza 80 % vseh postopkov za jedrsko diagnozo. Ima ključno vlogo pri diagnozi srčnih obolenj in se uporablja tudi za diagnozo raka s slikanjem kosti in organov. Poleg tega so v razvoju nove metode zdravljenja, kar ustvarja vse večje povpraševanje po (novih) izotopih. Glede na razpolovno dobo proizvedenih izotopov in visoko povpraševanje po zdravljenju je nujna logistična infrastruktura s tekočimi in pravočasnimi dobavami.

Nizozemske izkušnje na področju medicinskih radioizotopov, zbrane v NRG, URENCO (podjetje za jedrsko gorivo, ki upravlja z več obrati za bogatenje urana) in na tehnični univerzi v Delftu so bile nedavno združene v združenju „Dutch Isotope Valley“ (DIVA), kjer so znanja, veščine, zmogljivosti in alternativne proizvodne metode za proizvodnjo (medicinskih) izotopov dosegle zadostno veljavo za oskrbo svetovnega trga. Glede na to, da bo kanadski NRU reaktor Chalk River zaustavil proizvodnjo Mo-99 in bo po načrtih ustavljen leta 2018, Kanada pa se bo osredotočila na domače povpraševanje namesto na izvoz, to pomeni odlično priložnost, da DIVA zapolni proizvodno vrzel.

Da dokonča program ustreznosti sredstev, ki je predpogoj za upravljanje HFR in pomožnih naprav do leta 2024, je nizozemska vlada NRG odobrila posojilo (prek matične družbe ECN). Vzporedno je NRG uspešno zvišala cene svojega celotnega svežnja storitev, ki so jih sprejele vse stranke. Glavnih 6 odjemalcev izotopov od NRG je izrazilo zaupanje v NRG s podpisom dolgoročnih sporazumov za dobavo. To je bil uspešen korak pri doseganju finančne robustnosti in ekonomske upravičenosti.

HFR je 14. februarja 2014 ponovno pričel z obratovanjem in je preostanek leta izpolnil proizvodni načrt. HFR je s tem ponovno stopil na mednarodni oder kot eden izmed glavnih proizvajalcev medicinskih izotopov na svetu. Leta 2015 je HFR oktobra izpustil en proizvodni cikel, vendar je bil ponovno zagnan decembra 2015.